CELEX: 52012HB0022
Language: da
Date: 2012-09-26 00:00:00
Title: Den Europæiske Centralbanks henstilling af 26. september 2012 om rammerne for datakvalitetssikring i den centraliserede værdipapirdatabase (ECB/2012/22)

7.11.2012   
            
            
               DA
            
            
               Den Europæiske Unions Tidende
            
            
               C 339/1
            
         DEN EUROPÆISKE CENTRALBANKS HENSTILLING
   af 26. september 2012
   om rammerne for datakvalitetssikring i den centraliserede værdipapirdatabase
   (ECB/2012/22)
   2012/C 339/01
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 5.1 og artikel 34.1, tredje led,
   under henvisning til Rådets forordning (EF) nr. 2533/98 af 23. november 1998 om Den Europæiske Centralbanks indsamling af statistisk information (1), og
   ud fra følgende betragtninger:
   
               (1)
            
            
               Den centraliserede værdipapirdatabase (Centralised Securities Database, CSDB) er en fælles IT-infrastruktur, som drives i fællesskab af medlemmerne af Det Europæiske System af Centralbanker (ESCB), herunder nationale centralbanker i de medlemsstater uden for euroområdet, som frivilligt deltager i driften af CSDB'en. CSDB'en opbevarer data for de enkelte poster, herunder navnlig data om værdipapirer, udstedere og kurser.
            
         
               (2)
            
            
               Data indsamles fra forskellige kilder, herunder fra medlemmerne af ESCB, visse kommercielle dataleverandører, offentligt tilgængelige kilder og administrative kilder, og indberettes til CSDB'en. Der er imidlertid en risiko for, at sådanne inputdata er unøjagtige eller ufuldstændige. CSDB-systemet kan afstemme delvist inkonsistente inputdata fra forskellige kilder og finde ufuldstændige eller manglende data. Systemet sammensætter automatisk, så vidt det er muligt, inputdata fra forskellige overlappende kilder i én fuldstændig observation af høj kvalitet.
            
         
               (3)
            
            
               Den overordnede datakvalitet i CSDB'en kan kun vurderes på grundlag af outputdata, ikke på grundlag af de individuelle sæt af inputdata. For at sikre, at outputdataene er fuldstændige, nøjagtige og ensartede, fastsætter retningslinje ECB/2012/21 om rammerne for datakvalitetssikring i den centraliserede værdipapirdatabase (2) de rammer for datakvalitetssikring (data quality management, DQM), der skal finde anvendelse på output feed data, som udgør en delmængde af outputdata, og som kan anvendes til støtte for produktionen af statistik eller til andre formål.
            
         
               (4)
            
            
               Den effektive anvendelse af rammerne for datakvalitetssikring i CSDB'en afhænger af, at alle de medlemmer af ESCB, der deltager i driften af CSDB'en, samarbejder og anvender ensartede kvalitetsstandarder. Nationale centralbanker uden for euroområdet, der deltager i driften af CSDB'en, bør samarbejde med hinanden, med de nationale centralbanker i euroområdet og med ECB i forbindelse med anvendelsen af rammerne for datakvalitetssikring i CSDB'en i overensstemmelse med retningslinje ECB/2012/21 —
            
         VEDTAGET FØLGENDE HENSTILLING:
   I.   Definitioner
   
   I denne henstilling har begreberne »centraliseret værdipapirdatabase« (»CSDB«), »datakvalitetssikring« (»DQM«) og »kompetente datakvalitetssikringsmyndigheder«/»DQM-myndigheder« (»DQM competent authorities«) samme betydning som i retningslinje ECB/2012/21.
   II.   Indberetning af statistisk information
   
   Denne henstillings adressater bør anvende CSDB'ens rammer for datakvalitetssikring og rettidigt opfylde de kompetente myndigheders forpligtelser i forbindelse med datakvalitetssikring, som fastsat i artikel 2 til 12 i retningslinje ECB/2012/21.
   III.   Endelig bestemmelse
   
   Denne henstilling er rettet til de nationale centralbanker i medlemsstaterne uden for euroområdet i det omfang, den finder anvendelse.
   
      Udfærdiget i Frankfurt am Main, den 26. september 2012.
      
         Mario DRAGHI
         
            Formand for ECB
         
      
   
   
      (1)  EFT L 318 af 27.11.1998, s. 8.
   
      (2)  Endnu ikke offentliggjort i Den Europæiske Unions Tidende.